Cine este preotul care a fost propus spre canonizare în anul 2025, atunci când Patriarhia Bisericii Ortodoxe Române împlinește 100 de ani. O țară întreagă a auzit despre minunile săvârșite de următorul sfânt al României.
Părintele Paisie Olaru a venit pe lume în comuna Lunca, din județul Botoșani, fiind cel mai mic dintre cei cinci copii ai familiei. Pe măsură ce timpul a trecut, el a devenit unul dintre cei mai cunoscuți duhovnici din zona Moldovei.
Mănăstirea Sihăstria a devenit loc de pelerinaj după ce o țară întreagă a aflat despre minunile pe care acesta le-a săvârșit. Persoane din toate colțurile României veneau pentru a împărtăși cu călugărul gândurile și supărările. Astfel că, acesta a fost propus spre a fi canonizat anul următor
„A fost cel mai mare călugăr al bisericii noastre, așa spun cei care au apreciat în mod just istoria ultimelor două veacuri. Se spune despre Paisie Olaru că a fost cel mai mare călugăr de la Sfântul Calinic încoace. De la jumătatea veacului al 19-lea până în prezent”, a explicat PS. Timotei Prahoveanul, Episcop-vicar al Arhiepiscopiei București, potrivit antena3.ro.
Cei care l-au cunoscut pe Paisie Olaru au numai cuvinte de laudă la adresa călugărului, cunoscut pentru cât de dedicat a fost credinței creștine și lui Dumnezeu. Abia își făcea timp pentru a mânca.
„Se urcă până la părintele Cleopa, venea înapoi…toată ziua citea o Psaltire, toți psalmii. Era aici o persoană care îngrijea de biserica și îi zicea: hai părinte și mănâncă ceva și i-au adus mâncare. S-a dus în chilie să guste și când s-a dus și s-a întors din chilie…mai avea niște rugăciuni de citit”, a povestit Ierodiaconul Teodosie de la Mănăstirea Sihăstria.
Următorul sfânt al României a fost considerat un tată pentru mii de credincioși. Paisie Olaru știa să-i ajute pe toți cei care îi cereau părerea să-și găsească pacea sufletească, iar cel mai des canon pe care îl dădea era „să nu mai faci”.
„Ne-au insuflat duhovnicește, au făcut să căutăm veșnicia și așa am renunțat la cele ale lumii acesteia, am simțit chemarea prin puterea rugăciunii lor și a cuvintelor duhovnicești pe care le-am ascultat. Așa am ajuns mulți dintre tinerii acestei mănăstiri să le urmăm viață călugărească”, a spus Ierodiaconul Sofian, de la Mănăstirea Sihăstria.